Yesu Ngɔ Ngmɔkɔ Tso Nɛ E Gbiɛ Lɛ ɔ Kɛ Tsɔɔ Hemi Kɛ Yemi He Ní | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitonga (Malawi) Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kazakh (Arabic) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndau Norwegian Nyungwe Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nYesu Ngɔ Ngmɔkɔ Tso Kɛ Tsɔɔ Hemi Kɛ Yemi He Ní\nNGMƆKƆ TSO Ɔ NƐ E NƆ BAHI NGLA A WOƆ NƆ HEMI KƐ YEMI MI HE WAMI\nNIHI YA BI YESU KAA E TSƆƆ MƐ HE NƐ E NÁ E HE WAMI Ɔ KƐ JE\nYesu je Yerusalem Hɔɛgbi piani, nɛ e kpale kɛ ho Betania ya ngɛ Oliv Yo ɔ kasa nya ngɛ beleku je. Benɛ je jɔ ɔ, e ma nyɛ maa pee kaa, e ya hwɔ e huɛ Lazaro nɛ e nyɛmiyihi ji Maria kɛ Marta a we ɔ mi.\nE nɔ jena nɛ ji Nisan ligbi 11 ɔ, Yesu kɛ e kaseli ɔmɛ kpale ma blɔ nɔ kɛ yaa Yerusalem. Ke Yesu ya sɔlemi we ɔ, e be lejɛ ɔ yae hu kɛ ya si benɛ e ma gbo. Ligbi nɛ ɔ hu ji ligbi nɛ e maa ya e nyagbe fiɛɛmi loko a maa ye Hetsɔmi ɔ. Enɛ ɔ se ɔ, e maa to e gbenɔ ɔ he Kaimi sisi, nɛ lɔ ɔ se ɔ, a maa kojo lɛ, a maa bu lɛ fɔ, nɛ a maa gbe lɛ.\nBenɛ a je Betania nɛ a ya gu Oliv Yo ɔ nɔ kɛ yaa Yerusalem ɔ, Petro na ngmɔkɔ tso ɔ nɛ Yesu gbiɛ ɔ, nɛ e kpa ngmlaa ke: “Tsɔɔlɔ, hyɛ, ngmɔkɔ tso ɔ nɛ o gbiɛ ɔ ngla!”​​—Marko 11:21.\nSe mɛni he je nɛ Yesu ha nɛ ngmɔkɔ tso ɔ ngla a? Wa maa na heto ɔ ngɛ nɔ́ nɛ e de kɛ tsa nɔ ɔ mi. E de ke: ‘Niinɛ, i ngɛ nyɛ dee ke, ke nyɛ ngɛ hemi kɛ yemi nɛ nyɛ ji nɔ́ ɔ, pi nɔ́ nɛ i pee ngmɔkɔ tso nɛ ɔ kɛkɛ nɛ nyɛ ma nyɛ maa pee. Ke nyɛ de yo nɛ ɔ tete po ke, “Hiaa, nɛ o ya nɔ wo mi ɔ,” e maa ba mi jã.’ (Mateo 21:21, 22) Yesu kɛ munyu nɛ ɔ ngɛ munyu ko nɛ e tu be ko kaa ke nɔ ko ngɛ hemi kɛ yemi ɔ, e ma nyɛ maa hia yoku ɔ nɔ mi mae.​​—Mateo 17:20.\nYesu sume nɛ kaseli ɔmɛ a hɛ nɛ je nɔ kaa a hia hemi kɛ yemi ngɛ Mawu mi. Enɛ ɔ he je nɛ e ha nɛ ngmɔkɔ tso ɔ ngla a nɛ. E de mɛ ke: “Ke nyɛ ngɛ sɔlee, nɛ nyɛ bi ke a pee nɔ́ ko ha nyɛ ɔ, nyɛ he ye; kɛkɛ ɔ, nɔ́ tsuaa nɔ́ nɛ nyɛ bi ɔ, a maa pee ha nyɛ.” (Marko 11:24) Yesu se nyɛɛli tsuo ma nyɛ maa kase nɔ́ ko ngɛ mi! Hemi kɛ yemi nɛ kaseli ɔmɛ ma ná a he hia wawɛɛ, ejakaa a kɛ kahi fuu maa kpe. Se nɔ́ kpa ko hu ngɛ nɛ wa ma nyɛ maa kase ngɛ ngmɔkɔ tso ɔ kɛ hemi kɛ yemi he.\nKaa bɔ nɛ ngmɔkɔ tso ɔ bɔ kusuu se e wui yiblii ɔ, jã nɔuu nɛ Israel ma a hu ngɛ. Mawu kɛ ma a so, nɛ ngɛ nimli a hɛ mi ɔ, e ngɛ kaa nɔ́ nɛ a yeɔ Mawu Mlaa amɛ a nɔ. Se ma a tsuo be hemi kɛ yemi, nɛ a wui yiblii kpakpa. Mawu Bi ɔ po a kua lɛ! Enɛ ɔ he ɔ, Yesu ngɛ tsɔɔe kaa, kaa bɔ nɛ e gbiɛ ngmɔkɔ tso ɔ, jã a kɛ̃ nɛ a maa gbiɛ ma nɛ be hemi kɛ yemi nɛ e wui yiblii nɛ ɔ.\nBe bɔɔ se ɔ, Yesu kɛ e kaseli ɔmɛ ya su Yerusalem. E ho sɔlemi we ɔ ya kaa bɔ nɛ e pɔɔ peemi ɔ, nɛ e bɔni nihi ní tsɔɔmi ngɛ lejɛ ɔ. Osɔfo nikɔtɔma amɛ kɛ ma nimeli ɔmɛ a hɛ ji nɔ́ nɛ Yesu pee sika tsakeli ɔmɛ a nɔ. Lɔ ɔ he ɔ, a kɛ sane bimɛ ko ya pi lɛ. A bi lɛ ke: “Mɛni he blɔ o ngɛ nɛ o kɛ peeɔ kikɛmɛ a ní nɛ ɔmɛ? Mɛnɔ ha mo jamɛ a he blɔ ɔ?”​​—Marko 11:28.\nYesu hu he nɔ ke: ‘Imi hu ma bi nyɛ munyu kake pɛ nɛ nyɛ ha mi heto, kɛkɛ ma tsɔɔ nyɛ he blɔ nɛ i ngɛ nɛ i kɛ peeɔ ní nɛ ɔmɛ. He wami nɛ Yohane kɛ baptisi nihi ɔ, Mawu lɛ ha lɛ, aloo adesa?’ Piɔ lɛɛ Yesu mohu lɛ ngɔ sane bimi kɛ pi e he nyɛli ɔmɛ konɛ a je nya. Osɔfo nikɔtɔma amɛ kɛ ma nimeli ɔmɛ ya ajla ngɛ heto nɛ a ma ha Yesu ɔ he. A de a sibi ke: ‘Ke wa de ke Mawu lɛ ha lɛ ɔ, e ma bi wɔ ke, “Mɛni he je nyɛ he we lɛ yi mɔ?” Se akɛnɛ ma a tsuo “he ye kaa Yohane ɔ, gbalɔ ji lɛ he je ɔ,” a ye ma a gbeye kaa a ma de ke, “adesa dɛ mi e je.”’​​—Marko 11:29-32.\nYesu he nyɛli ɔmɛ gbɛ si hluu, se a nɛ́ heto kpakpa ko nɛ a ma ha lɛ. Lɔ ɔ he ɔ, a de lɛ ke: “Wa li.” Kɛkɛ nɛ Yesu hu de mɛ ke: ‘Lɛɛ imi hu he blɔ nɛ i kɛ peeɔ ní nɛ ɔmɛ ɔ, i be nyɛ tsɔɔe.’​​—Marko 11:33.\nMɛni he je nɛ Nisan ligbi 11 ji ligbi titli ɔ?\nMɛni wa ma nyɛ maa kase ngɛ ngmɔkɔ tso ɔ nɛ Yesu ha nɛ e ngla a mi?\nBenɛ nihi ya bi Yesu ke e tsɔɔ mɛ nɔ nɛ ha lɛ he blɔ ɔ, mɛni blɔ nɔ nɛ e gu kɛ gbɛ a juɛmi?